B

B (b) on latinalaisten ja myös suomen aakkosten toinen kirjain. B-kirjaimen nimi on suomen kielessä bee ja äännearvo .

Latinalaista B-kirjainta vastaa kreikkalaisten aakkosten toinen kirjain beeta (Β, β) ja kyrillisten aakkosten toinen kirjain Б (б). Ulkomuodoltaan B:tä muistuttava kyrillinen В (в) merkitsee kuitenkin lähinnä v:n tapaista äännettä. Yhdennäköisyydestään huolimatta eri B:t ovat Unicode-merkistössä eri merkkejä.

B-kirjaimella merkitään useissa kielissä, myös suomessa, äännettä soinnillinen bilabiaalinen plosiivi eli .

 Historia 

B-kirjain on todennäköisesti saanut alkunsa Egyptin hieroglyfien tai seemiläisten kirjoitusmerkkien taloa (oikeastaan talon pohjapiirrosta) esittävästä kuvamerkistä.

Egyptiläinen hieroglyfi, taloEgyptiläinen hieroglyfitaloSeemiläinen taloSeemiläinentaloFoinikialainen bethFoinikialainenbet64px|Kreikkalainen betaKreikkalainenbeetaEtruskilainen BEtruskilainenB-kirjainRoomalainen BRoomalainenB-kirjain

Noin vuoteen 1500 eaa mennessä foinikialaiset olivat antaneet kirjaimelle muodon, johon sen seuraavat kehitysvaiheet perustuivat. Foinikialaiset käyttivät kirjaimesta ilmeisesti sekä kulmikasta että pyöristettyä muotoa. He lienevät omaksuneet merkin nimityksen todennäköisesti oman kielensä tai jonkin muun vanhan seemiläisen kielen taloa merkitsevästä sanasta bet.

Antiikin kreikkalaiset ottivat kirjaimen käyttöönsä antaen sille nimityksen beeta ja käänsivät sen toisin päin ikään kuin peilikuvaksi. Samalla kirjain pyöristyi. Myöhemmin kirjaimeen lisättiin toinen kaari alkuperäisen alapuolelle. Varhaisimmissa kreikkalaisissa kirjoituksissa B-kirjain esiintyi foinikialaiseen tapaan kaaret vasemmalle osoittaen. Siitä kuitenkin esiintyi muunnoksia, joissa kaaret olivat kolmiomaisen kulmikkaat.

Etruskit toivat kreikkalaiset kirjoitusmerkit asuinsijoilleen nykyisen Italian alueelle ja ottivat B-kirjaimen käyttöön sellaisenaan, tosin mahdollisesti siitä käytettiin kulmikasta, vasemmalle käännettyä muunnosta. Myöhemmin roomalaiset alkoivat käyttää etruskien kirjaimia latinankielisissä kirjoituksissaan, jolloin B-kirjain pyöristyi jälleen kaaret osoittaen taas oikealle. Tämän kehityksen tuloksena B-kirjaimesta tuli osa latinalaisia aakkosia.

 B suomen kielessä 

B-kirjainta vastaava äänne on suomessa soinnillinen bilabiaalinen plosiivi eli . Vaikka b kuuluisi ääntää soinnillisena, sen ääntämyksessä on vaihtelua ja se saattaa ääntyä puolisoinnillisena tai soinnittomana (b ~ ʙ ~ p). Yleiskielessä äänteet pyritään pitämään erilaisina, koska vaihtuminen voi muuttaa sanan merkityksen (bussi vs. pussi). 

Suomessa b esiintyy vain uudehkoissa lainasanoissa sekä slangisanoissa.

B-kirjainta käytettiin vanhassa kirjasuomessa p-äänteen merkkinä nasaalin ja likvidan jäljessä kuten sanassa ombi (ompi). Tästä luovuttiin 1700-luvun lopulta alkaen.

Muita esitystapoja

 B-kirjaimen merkityksiä 
100px|thumb|B-viestilippu

Akustiikassa
B on äänenvoimakkuuden (äänipainetason) yksikön belin tunnus

Ajoneuvojen kansallisuustunnuksissa
B on Belgian tunnus

Elektroniikassa
B on elektroniputken anodin jännitelähteen merkintä
B on belin lyhenne (10 desibeliä)

Fysiikassa
B on belin lyhenne (10 desibeliä)
B on magneettivuon tiheyden suuruuden tunnus
B on suskeptanssin tunnus
b on ydinfysiikassa käytetyn tehollisen poikkipinta-alan yksikön barnin tunnus

Kemiassa
B on boorin kemiallinen merkki

Ylioppilastutkinnossa ja yliopistossa
B merkitsee suoritetun kokeen toiseksi alinta hyväksyvää arvosanaa, lubenter approbaturia 

Lääketieteessä
B on yksi veriryhmistä

Matematiikassa
 B on heksadesimaaliluku, joka on desimaalilukuna 11

Musiikissa
 B tai b on alennettu H-sävel (saksalaisella kielialueella ja pohjoismaissa).
 B on H-sävel (anglosaksisella kielialueella; alennettu H merkitään siellä B8px). 
 b-merkki (8px) eli b on nuottikirjoituksen alennusmerkki, joka alentaa sitä seuraavan sävelen puoli sävelaskelta. Kaksois-b (8px8px) alentaa vastaavasti kokosävelaskeleen verran.
 B on H-duurikolmisointua tarkoittava sointumerkki (H-sointumerkkiä ei yleensä enää käytetä). B-duurikolmisoinnun merkki on B8px.
Paperin kokoluokitusstandardissa (ISO 216)
B yhdistettynä numeroon 0–10 määrittelee paperin koon B-sarjassa, esimerkiksi B0, B1, B2, B3, B4 jne.

RGB-värijärjestelmässä
B on sinisen (engl. blue) värin tunnus

Tietotekniikassa
b on bitin (engl. bit) lyhenne
B on tavun (engl. byte) lyhenne
B on nimitys kahdelle eri formaalille kielelle: B-ohjelmointikielelle ja B-määrittelykielelle
<b> on HTML-kielen elementti (engl. tag), jolla saadaan aikaan tekstin lihavointi
/b/ on 4chanin Random-osion lyhenne

Valokuvauksessa
B on lyhenne sanasta bulb, joka tarkoittaa tiettyä tapaa hallita kameran suljinaikaa

 Lähteet 

 Aiheesta muualla 

Luokka:Suomen kielen kirjaimet
Luokka:Seulonnan keskeiset artikkelit